Født på solsiden

Født på solsiden (orig: To the Manor Born) er en britisk komiserie som gikk på BBC1 fra 1979 til 1981. Handlinga i serien var lagt til en godseiendom på den engelske landsbygda og handlet om overklassedamen Audrey fforbes-Hamilton og den nyrike Richard DeVere. På grunn av økonomiske problemer var Audrey nødt til å selg hovedhuset til en nyrike Richard. Det oppstod strakt en spenning mellom de to. Hovedrollene som de to britiske overklassemenneskene Audrey fforbes-Hamilton og Richard DeVere ble spilt av Penelope Keith og Peter Bowles. Serien harselerte med den britiske overklassen. Serien ble skapt av Peter Spence. Jula 2007 sendte BBC en julespesial av serien. 

Født på solsiden ble meget populær da den gikk på TV i Storbritannia.NRK1 lørdag 19. juni 2004 kl 20.00 Født på solsiden

Serien ble sendt på NRK fra 1980 til 1982,VG - De «fine» utleveres til latter (24.05.1980, s.60) «Jeg er Ikke morsom i det bele tatt, fremholder skuespilleren Penelope Keith. Likevel fikk hun 24 millioner briter til å le både av hjertens lyst og i pur skadefryd syv uker på rad av hennes Audrey fforbes-Hamilton i serien «Født på solsiden». Den har i kveld premiere i NRK-TV.» og gikk i reprise sommeren 2004, 2005 og i 2006. Den ble sendt på TVNorge i 1997.VG  -  03.04.1997

 Handling 
Audrey fforbes-Hamilton (Penelope Keith) er en fornem enke med adelig bakgrunn som er kommet i den pinlige situasjon at hun må selge hovedhuset på familiegodset. Spesielt ille er det at det er den nyrike ungkaren Richard DeVere (Peter Bowles) som kjøper huset. Hun anser ham som en mann helt uten sans for adelige tradisjoner og fornemme vaner. Audrey og hennes trofaste tjener flytter inn i det lille gjestehuset, mens Richard og hans mor, Mrs Polouvicka, tar godset i bruk til Audreys store fortvilelse. 

Fra sitt lille krypinn følger Audrey med på hva DeVere foretar seg i herskapshuset. Hennes langsiktige mål er å vinne tilbake eiendommen for atter en gang å bli fruen i huset.

 Om serien 
Født på solsiden slo i gjennom med et brak da serien kom på britiske skjermer i 1979. Kombinasjonen av kjente skuespillere og den britiske fascinasjonen for klassespørsmål og sosial status sikret serien imponerende høye seertall. Siste episode hadde hele 24 millioner seere, hvilket er det høyeste seertallet noen sinne for et enkeltprogram på britisk fjernsyn.

Romjula 2007 sendte BBC en julespesial som bestod av en enkeltstående episode som skildrer Audrey og Richards etter 25 år. Det stormfulle forhold har endt i ekteskap og det lykkelige paret forbereder nå feiring av sitt sølvbryllup. Denne ble sendt på NRK nyttårsaften 2008.Trønder-Avisa - TV-program - 31.12.2008

Innspilling
Eksteriørscenene ble innspilt Cricket St Thomas i Somerset, England. Hovedhuset som ble benyttet heter Cricket House og var eid av manusforfatterens svigerfar på den tiden serien ble innspilt.

 Rollebesetning 
 Skuespiller  Rolle i serien  Penelope Keith  Audrey fforbes-Hamilton Peter Bowles  Richard DeVere (Bedrich Polouvicki) Angela Thorne  Marjory Frobisher Daphne Heard  Mrs. Maria Polouvicka (Mrs Poo) John Rudling  Brabinger  Michael Bilton  Old Ned Daphne Oxenford  Mrs. Patterson Gerald Sim  The Rector

 Referanser 

 Eksterne lenker 


Kategori:Britiske komiserier
Kategori:Britiske TV-produksjoner fra 1980-årene
Kategori:Britiske TV-produksjoner fra 1970-årene
Kategori:TV-produksjoner på BBC